
UAB „ŠIRVINTŲ VANDENYS“
ATSPARUMO KORUPCIJAI POLITIKA
UAB „Širvintų vandenys“ (toliau – įmonė) vadovas, atsižvelgdamas į:

· „Antikorupcijos vadovą verslui“ (prieiga per internetą: http://www.stt.lt/documents/korupcijos_prevencija_2018/Antik_vad_Verslui_2018-01-12.doc),

· Gerąją mažų ir vidutinių verslo įmonių atsparumo korupcijai praktiką,

pritaria šiai Atsparumo korupcijai politikai, kuri yra vienas iš įmonės atsparumo korupcijai elementų; nutaria savo elgesiu rodyti tinkamą pavyzdį; informuoja įmonės darbuotojus apie šios politikos svarbą.

1. ĮSIPAREIGOJIMAI

1. 1. Vykdydami veiklą mes laikomės visų Lietuvos Respublikos įstatymų, ES ir kitų teisės aktų reikalavimų ir šios politikos nuostatų.

2. PRINCIPAI

2.1. Mes laikomės sąžiningumo ir skaidrumo principų įmonės veikloje.
2.2. Mes netoleruojame jokių nusikalstamos veikos bei nesąžiningo verslo elgesio formų:

2.2.1. Kyšio prašymo, priėmimo, davimo ar leidimo duoti kyšį tiesiogiai ar netiesiogiai, prekybos poveikiu.
2.2.2. Lietuvos Respublikos pareigūnų papirkimo.
2.2.3. Verslo sandorius palengvinančių mokėjimų.
2.2.4. Tradicijas ir tarptautinį protokolą neatitinkančių dovanų, paramos ar kitos naudos, kuri galėtų turėti įtakos neteisėtiems sprendimams, teikimo ar priėmimo.
2.2.5. Netinkamai apskaitytos veiklos ir mokesčių slėpimo.
2.2.6. Dalyvavimo nusikalstamoje ir kitokioje verslo etikos neatitinkančioje veikloje.

3. INTERESŲ KONFLIKTAI
3.1. Mes vengiame interesų konflikto, kuris gali turėti neigiamos įtakos nešališkam viešojo sektoriaus subjektų pareigų ar funkcijų vykdymui, verslo plėtrai.

4. DARBUOTOJAI

4.1. Mes imamės veiksmų, kad mūsų darbuotojai būtų lojalūs ir patikimi, laikytųsi šios politikos ir saugotų įmonės reputaciją. 
4.2. Mes, rodydami tinkamą pavyzdį, skatiname darbuotojus elgtis sąžiningai ir etiškai.

5. VERSLO PARTNERIAI
5.1. Mes teikiame prioritetą verslo partneriams, kurie taiko atsparumo korupcijai priemones, skelbia ir laikosi atsparumo korupcijai politikos.

6. ATSAKOMYBĖ

6.1. Mes viešai skelbiame apie šios politikos taikymą įmonėje ir sudarome sąlygas darbuotojams ar kitiems suinteresuotiems asmenims pranešti apie įmonėje pastebėtą neatsparų korupcijai elgesį. 
6.2. Mūsų įmonės valdymo procesai leidžia aptikti galimus pažeidimus, šalinti juos, taikyti darbuotojams atsakomybę.

